  Майя Бывальцева 2022-тӥ арын Удмуртиын тросаз эмъюртъёсын рос-прос тупатъян ортчытозы. Ужъёсты быдэстыны элькун коньдэтысь 500 миллион манет висъялозы. Со сярысь улосвыл тӧролэн но кивалтэтлэн пресс-службазы ивортӥз. Вань эмъяськонниосты умой возьыны кулэ, Ижкарын эке элькун инлыкен ужасьёссэ гинэ ӧвӧл, ёросъёсысь но Эльвира Пинчук, Удмуртиысь кивалтэтлэн тӧроезлэн воштӥсезГлазовысь ёроскуспо эмъюртлэсь куинь площадкаоссэ тупатъяны 275 миллион манетлэсь трос коньдон висъяны чакламын. «Селычка» нылпи санаторийысь очистной сооружениосты выльдыны 43 миллион манет сётозы. Ижысь 3 номеро эмъяськонниысь паласькись висёнъёсъя нылпиослы ёзэтэз тупатъяны но али ортчытоно ремонтлы 23 миллион манет кутозы. Паласькись висёнъёсъя элькун эмъюртысь боксъёсын нырысетӥ ёзэтэз выльдыны 17 миллион манет быдтозы. Со сяна, Кизнерысь ёрос эмъяськонниез тупатъялозы, солы 22 миллион манет висъяны чакламын. Нош Якшур-Бӧдьяысь поликлиникаысь нылпи консультацилы – 11 миллион манет. Гракысь, Вавожысь, Пичи Пургаысь ёрос эмъяськонниослы оглом 94 миллион манетлэсь трос сётозы. Глазкарысь, Можгаысь но Воткаысь судебно-медицинской экспертизая ёзэтъёсты тупатъяны 60 миллион манет мыноз. Озьы ик рос-прос тупатъян ужъёс ортчытозы Можга ёросысь Вишур гуртысь но Балезино ёросысь Быдыпи гуртысь фельдшер-акушер пунктъёсын, со понна 5 миллион 600 сюрс манет чакламын. Эшшо 12 эмъюртъёсы 74 миллион 300 сюрс манет тыр 20 огмет выль эм тӥрлык басьтозы. Тодэв айытом, 14-тӥ толсуре Кун Кенешысь депутатъёс Удмуртилэсь 2022-тӥ арлы коньдэтсэ кутӥзы.  Тегъёс: Ижкар Удмуртия тупатъянужъёс коньдон эмъяськонниос лэсьтськон ЭльвираПинчук  